གཡག་ཁུ་རུབ་ནས་ཉེ་འཁོར་གྱི་འབྲོག་པ་ཞིག་གི་ནང་དུ་ཞོགས་ཇ་འཐུང་གིན་བསྡད་པ་དང་དེའི་རིང་གཡག་ལྷས་རར་བཅུགསྐབས་དེར་སྒེར་འཐབ་བཟོ་དགག་ཛ་དྲག་པས་ཞོར་ལས་བྱེད་མི་ཆོག་པར་ཕན་ཚུན་ལྟ་སྐུལ་དང་དབྱེན་སྦྱོར་རེས་བྱ་རྒྱུ་རབ་ཏུ་དར་བས།ཕས་འཚེམ་བཟོ་ཤེས་ཀྱི་ཡོད་པ་དེར་དོགས་པ་བྱས་ཏེ་མི་ཁ་ཤས་ཀྱིས་སྔ་ས་ས་ནས་རུ་ཁག་གི་ཏུད་ཀྲང་ལ་ཕས་གཡག་འཚོ་སྐབས་འབྲོག་པའི་འཚེམ་བཟོ་བྱེད་ཀྱི་འདུག་ཅེས་ཕྲ་མ་བཅུགདེ་ཉིན་ཏུད་ཀྲང་གིས་མི་ཞིག་ཆེད་མངགས་ཕའི་རྗེས་སུ་བྱ་ར་བྱེད་པར་བཏང་དེ་གར་འབྱོར་སྐབས་གཡག་ལྷས་རར་བཅུག་ཡོད་པ་དང་ཏག་ཏག་འཁེལ་བས་དེ་ལྟར་ཡིན་པར་ཐག་བཅད་པར་མ་ཟད།ཁོ་ཚོས་ལྐོག་ཇུས་བཤམས་ཟིན་པ་ལྟར་མི་དེས་གཡག་ལམ་སང་དེད་ཤོག་ཟེར་གྱི་འདུག་ཅེས་ལན་སྐྱེལ་མཁན་ཡིན་པའི་ཁུལ་བྱས་པ་དང་གྲོང་ཚོའི་ནང་འབྱོར་རྗེས་ཏུད་ཀྲང་གིས་གསལ་བཤད་གང་ཡང་མ་བྱས་པརཅོའོ་ལགསངའི་ཕ་ཕྱི་ནས་པར་བསླེབས་པ་ཡིན་པས་གྲོང་ཚོའི་ནང་གི་མི་ཚང་མས་དེ་ལྟར་འབོད་ཀྱི་ཡོདརང་བཙས་མ་རྔ་བར་རྒྱུགསཞེས་གཡག་པའི་ལས་ཀ་མགོ་འབོག་བཏང་སྟེ་ཧྲེ་ཡོན་གཞན་དང་མཉམ་དུ་སྟོན་བསྡུ་བྱེད་པར་བཏང་བ་དང་མི་གཞན་ཞིག་ལ་གཡག་པའི་ལས་ཀ་རྩིས་སྤྲད་དེ་གཡག་ལ་བ་ཚྭ་ལྡུད་པར་པར་བཏང་།འོན་ཀྱང་གཡག་པའི་ཚབ་དེར་གཡག་རྒྱུས་མངའ་མེད་པས་བ་ཚྭ་བླུད་རྗེས་གཡག་རི་ལ་གཏོང་སྐབས་ཁ་གཅུས་ཡག་པོ་མ་བྱུང་བས་ཁ་ཅིག་དེ་ནུབ་རུ་ཁག་གཞན་གྱི་ས་ཞིང་ལ་ཤོར་བ་དང་།འདམ་གཞུང་ནས་ཉོས་པའི་གཡག་ཁག་ཅིག་ཡུལ་དུ་ལོག་ནས་ཡུན་རིང་པོའི་བར་མ་རྙེད།ཏུད་ཀྲང་དེ་ཡང་རུ་ངར་པོ་ཡོད་པ་ལས་ངན་སེམས་ཆེན་པོ་མེད་པ་དང་སྦྲགས་གཡག་པའི་ཚབ་མི་གཞན་གྱིས་མ་འཇོན་པ་ར་འཕྲོད་རྗེས་ཉིན་ཤས་མ་སོང་བའི་ཉིན་ཞིག་གི་ཞོགས་པར་བཙས་མ་རྔ་སར་ཏུད་ཀྲང་གིས་ཕ་ཟུར་དུ་སྐད་བཏང་སྟེདེ་དུས་ང་རང་གིས་བརྟག་དཔྱད་མ་བྱས་པས་འགྲིག་མི་འདུགཅེས་དགོངས་སེལ་ཞུས་པ་དང་ཕ་ལ་གཡག་པ་མུ་མཐུད་བྱེད་དགོས་ཞེས་བཤད།ཕས་དང་ཐོག་ཁས་མ་བླངས་ཀྱང་སྐབས་དེ་དུས་རུ་ཁག་གི་རྨོས་གླང་དང་།རྟ་བོང་།གཡག་ནོར་བཅས་ཀྱི་གཡོག་བྱེད་བྱེད་མཁན་དང་ར་ལུག་གི་རྫི་བོ་ནི་ཧྲེ་ཡོན་གཞན་དག་ལས་ལས་ཀ་ཟོར་ཡང་བ་ཡོད་པ་མ་ཟད།ལྐོག་ལྐོག་སུད་སུད་ཡིན་ནའང་ཞོར་ལས་ཕྲན་བུ་བྱ་རྒྱུ་ཡོད་པས་མཐར་ཁས་བླངས།དེ་ནས་ལོ་ཤས་སོང་རྗེས་ཕྱུགས་རིགས་ཀྱི་རྫི་བོ་དང་གཡོག་བྱེད་བྱེད་མཁན་ལ་བྱ་དགའ་ཆད་གཅོད་ཀྱི་ལམ་ལུགས་ལག་བསྟར་བྱས་པ་ལྟར་ཕ་ལའང་ལོ་གཉིས་བསྟུད་མར་གཡག་གི་གཡོག་བྱེད་ལེགས་པར་བདམས་ཏེ་འོག་འཇུག་དང་ཚོས་ཤོག་ཆག་རེ་གཉིས་ཀྱི་བྱ་དགའ་སྦྲད།